
Futballszurkolónak lenni - Az Angol Premier Liga és az amerikai Nemzeti Futball Liga szurkolóinak összehasonlítása

EPL és NFL. A világ két legnagyobb bajnokságának rövidítései, névszerint az English Premier League (EPL) és a National Football League (NFL). Világszerte milliók követik figyelemmel e bajnokságok meccseit hétről-hétre. Hasonlóság a különböző bajnokságok szurkolói között, hogy mind nagyon szenvedélyesek, ha kedvelt sportágukról van szó. A kérdés azonban, hogy mik lehetnek az okai azon különbségeknek, melyek e két bajnokság szurkolói között megjelennek, és melyek ezen összehasonlítás alapjait adják.
Egy dolog biztos, a szurkolói lét egyfajta életstílusként is felfogható. Ebben nem különböznek a szurkolók. Kedvelt sportágukat, és annak bajnokságát olyannyira imádják, hogy akár órákat képesek eltölteni hírek keresésével és elolvasásával, illetve meccsek megnézésével. Ez azonban csak a felszín. Ha mélyebbre tekintünk, már különbségek is fellelhetőek.
Először is fontos, hogy definiáljuk a „futballszurkoló” fogalmát. Csak ezután kezdődhet meg az összehasonlítás, különböző szempontok figyelembevételével. Ide tartoznak például a női szurkolók száma, a huliganizmus jelenléte, és a pénz- és időráfordítás mértéke.
Gyerekkorom óta imádom a sportokat, főként a futballt. Ezért is szerettem volna e téma mélyebb rétegeibe ásni. A kutatás során még többet megtudtam szurkolótársaimról, akik olyannyira imádják e sportokat, mint én, ha nem jobban. 



